Γεώργιος Πεζόπουλος

Ο Γεώργιος Πεζόπουλος (1903 - 1988) ήταν Έλληνας καθηγητής στην έδρα των Κεντρικών Σταθμών Παραγωγής Ηλεκτρικής Ενέργειας στο ΕΜΠ, γενικός διοικητής της ΔΕΗ και υπουργός Εθνικής Οικονομίας στην κυβέρνηση Παπαδόπολου.

 Βιογραφικά στοιχεία 

Ήταν γιος του Νικολάου Πεζόπουλου, καθηγητή ιατρικής του Πανεπιστημίου Αθηνών. Αδέλφια του ήταν οι Θεόδωρος Πεζόπουλος, αξιωματικός του Πολεμικού Ναυτικού, Κωνσταντίνος Πεζόπουλος, αξιωματικός του στρατού, Κυριάκος Πεζόπουλος, αξιωματικός του Πολεμικού Ναυτικού και καθηγητής στο ΕΜΠ, και Σπύρος Πεζόπουλος, καθηγητής ιατρικής. Σπούδασε μηχανολόγος - ηλεκτρολόγος στο ΕΜΠ, από όπου αποφοίτησε το 1926, και εν συνεχεία συμπλήρωσε τις σπουδές του στο Πολυτεχνείο της Καρλσρούης, του οποίου αναγορεύθηκε διδάκτωρ.

Υπήρξε στέλεχος στην Ηλεκτρική Εταιρεία Διανομής και στην Ηλεκτρική Εταιρεία Αθηνών - Πειραιώς ενώ είχε διατελέσει επιμελητής της έδρας της Εφηρμοσμένης Μηχανικής του ΕΜΠ και αντιπρόεδρος του Ανώτατου Συμβουλίου Οικονομικής Ανασυγκροτήσεως της Ελλάδας.Βιογραφικό Γ. Πεζόπουλου, από την ιστοσελίδα του Τεχνικού Επιμελητηρίου Ελλάδος Το 1951 εξελέγη τακτικός καθηγητής στην στην έδρα των Κεντρικών Σταθμών Παραγωγής Ηλεκτρικής Ενέργειας στο ΕΜΠ. Υπήρξε, επίσης, γενικός διευθυντής (διοικητής) και Πρόεδρος του διοικητικού συμβουλίου της ΔΕΗ μέχρι το 1962, οπότε και εξαναγκάστηκε σε παραίτηση ύστερα από σκάνδαλο που ξέσπασε σχετικά με φερόμενες παράνομες πληρωμές γαλλικής εταιρείας προς τη διοίκηση της ΔΕΗ και στον ίδιο προσωπικά.Ιωαννίδης Π., Σφαντζικόπουλος Μ., Μηχανολογική και Ναυπηγική Πράξη στην Ελλάδα και Διπλωματούχοι Μηχανικοί ΕΜΠ, σελ. 21 Στην δικτατορική κυβέρνηση Παπαδόπολου διετέλεσε Υπουργός Εθνικής Οικονομίας μέχρι και το 1972.Κυβέρνηση Παπαδόπουλου, από την ΓΓΚυβερνήσεως

Απεβίωσε στην Αθήνα και δεν είχε απογόνους.

Αναφορές

Κατηγορία:Μέλη Εθνικού Μετσόβιου Πολυτεχνείου
Κατηγορία:Έλληνες υπουργοί Εθνικής Οικονομίας